لو ترضه هاي شفاك يغفن عله شفاي *** يمكن شهر تموز ما اشرب الماي
عين التود ملكاك ما تهوى الفراك *** صدكني روحي عليك كل لحظة تشتاك
طل الفجر ياعين ليش ماتنامين *** العافج بعد ميعود المن تسهرين
معقولة عيني اتنام وتغمض اليوم ** وانتة بسماها اتعيش وتشوفك نجوم
يـمسافر الله وياك بأسم الله محروس .... وياشفه بعد شفاك تستاهل البوس
كل جفن شاف النوم بس جفني سهران ... هيج اليحب محبوب يكضيها حيران؟
تبجي بغزارة العين بجاهة الفراك *** فوكاهة هاي الروح كل لحظة تشتاك
يوكف اذا مريت من يمي كلشي *** لا كلب لا رجلين لا ساعة تمشي
ما مر عليه النوم من فاركتني *** ارجعلي كافي غياب يالعذبتني
اخلي الشفه ع الشفع واعضك حيل بسناني *** وخليلك اثر بيهن اخاف بيوم تنساني
ضمني على صدرك حيل خليني ارتاح *** صدكني من اسنين ماشايف افراح